**แนวทางการขอรับรองจริยธรรมการวิจัย**

**หลักฐานประกอบการยื่นขอจริยธรรมวิจัย**

1. แบบเสนอโครงการวิจัยเพื่อรับการพิจารณาจากคณะกรรมการพิจารณาการศึกษาวิจัยในคน
2. ข้อกำหนดในการเสนอโครงการวิจัย
3. เอกสารชี้แจงผู้เข้าร่วมการวิจัย
4. หนังสือยินยอมตอนให้ทำการวิจัย หรือใบยินยอมของอาสาสมัคร (กรณีมีการทดลองในอาสาสมัคร)
5. แบบแสดงรายการประมาณการค่าใช้จ่ายในการวิจัย(จำแนกตามรายปี)
6. เค้าโครงวิจัย 3 บท (ผ่านการตรวจสอบจากที่ปรึกษาการวิจัยเรียบร้อยแล้ว)
7. เครื่องมือที่ใช้ในการวิจัย (ผ่านการตรวจสอบจากที่ปรึกษาการวิจัยเรียบร้อยแล้ว)

**หมายเหตุ เอกสาร ข้อ 1-5 สามารถดาวโหลดได้จากหน้าเวปไซต์สำนักงานสาธารณสุขจังหวัดสงขลา (ไปที่หัวข้อวิจัยและจริยธรรมวิจัย จริยธรรมวิจัย)**

**หลักเกณฑ์การพิจารณา**

1. คณะกรรมการจะประชุมพิจารณา 4 ครั้ง ในปีงบประมาณ คือ เดือน **ตุลาคม มกราคม เมษายน และ กรกฎาคม** ของทุกปีงบประมาณ ให้ผู้ที่จะยื่นขอจริยธรรมส่งหลักฐานก่อนล่วงหน้า 1 เดือน
2. การพิจารณาจริยธรรมการวิจัย คณะกรรมการ ฯ จะพิจารณากลั่นกรองงานวิจัย (Methodology) พร้อมกับพิจารณาจริยธรรมการวิจัยตามหลักจริยธรรมการวิจัย กรณีคณะกรรมการเห็นว่ากระบวนการวิจัยไม่เป็นไปตามวิธีวิทยาการวิจัย /เอกสารไม่ครบถ้วนสมบูรณ์ หรือกระบวนการวิจัยไม่เป็นไปตามหลักจริยธรรมวิจัย หรือมีข้อบกพร่องทั้งสองกรณี คณะกรรมการ ฯ จะเสนอแนะให้มีการปรับปรุงแก้ไข/ส่งเอกสารเพิ่มเติม โดยมีการแจ้งให้ทราบ/เชิญผู้วิจัยมาพบคณะกรรมการ ฯ ให้ข้อมูลเพิ่มเติม ให้ข้อเสนอแนะปรับปรุงแก้ไขและดำเนินการแก้ไขส่งกลับภายใน 2 สัปดาห์หลังจากที่ได้รับแจ้ง
3. **หลังจากคณะกรรมการพิจารณาแล้วมีมติผ่านจริยธรรมการวิจัยแล้ว** ผู้วิจัยจึงจะดำเนินการเก็บรวบรวมข้อมูลได้(ตามเครื่องมือที่นำเสนอต่อคณะกรรมการ ฯ และคณะกรรมการ ฯ เห็นชอบ) และคณะกรรมการจะออกใบรับรองจริยธรรมให้โดยใบรับรองมีอายุกำหนด 1 ปี

กรณีใบรับรองจริยธรรมหมดอายุ และการดำเนินการวิจัยยังไม่แล้วเสร็จ ให้ผู้วิจัยยื่นคำร้องขอต่ออายุใบรับรองจริยธรรมการวิจัย โดย**แนบรายงานความก้าวหน้าของการทำวิจัยเป็นหลักฐาน** ประกอบการขอต่ออายุใบรับรองจริยธรรมวิจัยด้วย

 4. หลังจากผู้วิจัยดำเนินการเสร็จสิ้น ให้ส่งรายงานการวิจัยฉบับสมบูรณ์ให้สำนักงานสาธารณสุขจังหวัด

 สงขลา จำนวน 1 เล่ม เพื่อเก็บไว้เป็นหลักฐานต่อไป

.....................................